
Nafarroako Alderdi Sozialista talde parlamentarioari atxikitako Kevin Lucero Domingues jaunak, Legebiltzarreko Erregelamenduan ezartzen denaren babesean, honako galdera hau egiten dio Nafarroako Gobernuko lehendakariari, Osoko Bilkuran ahoz erantzun dezan:
Etxebizitzaren auzia da Nafarroak duen erronka sozial eta ekonomiko nagusietako bat, bereziki Iruñerrian, non eskaintza baino nabarmen handiagoa baita eskaria. Nafarroako Gobernuko lehendakariak egin duen iragarpena –hau da, Sarrigurenen 4.000 etxebizitza publiko eraikiko direla– inpaktu handiko ekimena izanen da Nafarroan etxebizitzaren arloan. Proiektuaren handitasuna, 50 hektarea hartuko baititu, erronka bat da hirigintzaren aldetik nahiz finantzaketaren edo exekuzioaren aldetik dakarren plangintzari begira.
Zer onura ekonomiko eta sozial aurreikusten da lortuko dela nafarrentzat Sarrigurenen 4.000 etxebizitza publiko horiek eraikita?

